Die Formule Een-seisoen van 2019 het uit 21 Grand Prix-wedrenne bestaan, wat oor alle wêrelddele, behalwe Afrika, gehou is. Lewis Hamilton is die huidige wêreldbestuurderskampioen, en Mercedes die verdedigende wêreldkampioen vir vervaardigers. Pirelli was weereens die enigste bandverskaffer vir die 2019-seisoen. In 2019 is die voor- en agtervlerke hervorm om aerodinamiese turbulensie te verminder. Dit het verseker dat daar makliker verbygesteek kon word, maar die renmotors was ook 'n bietjie stadiger as in die vorige seisoen. Pirelli was, net soos in 2018, die enigste bandverskaffer vir die 2019 seisoen. Die bestuurders het 'n keuse van drie tipes bande gehad: hard, medium en sag, wat onderskeidelik wit, geel en rooi gekleur was. Die verbindings wat gebruik is, verskil egter per wedren. Die hardste verbinding word aangedui as 'hard' en die sagste as 'sag'. Dit is gedoen om die bandstrategieë van spanne vir die toeskouers te vereenvoudig.